নবীগঞ্জ পৌর এলাকায় ছিনতাই ও চুরির উপদ্রব ব্যাপকহারে বৃদ্ধি পেয়েছে। এমন কোন দিন নেই যে পৌর এলাকার কোন না কোন  গ্রামে একাধিক বাড়ীতে চুরি কিংবা ছিনতাইয়ের ঘটনা সংঘটিত হচ্ছে না। গত এক সপ্তাহে প্রায় ১৫টি বাড়ীতে রাতের আধারে চুরি সংঘটিত হয়েছে এবং ৩ টি ছিনতাইয়ের ঘটনা সংঘটিত হয়েছে। এতে জনমনে আতংক দেখা দিয়েছে । জানাযায়,নবীগঞ্জ পৌর এলাকার মধ্যবাজার থেকে রাত সাড়ে ১০ টায় মৃদুল দাশ নামে এক যুবকের কাছ থেকে একটি দামী মোবাইল ফোন ছিনতাই,এর ১ দিন পুর্বে শিবপাশার সাংবাদিক সলিল বরণ দাশের মাতার গলা থেকে স্বর্নের চেইন ছিনতাই,তাছাড়া একই দিনে খোকন দাশ নামে এক ব্যবসায়ীর বাড়ীথেকে আধা ভরি ওজনের স্বর্নের অলংকার নিয়ে যায় ছিনতাইকারীরা এর আগের দিন  শিবপাশা পশ্চিম পাড়ার রিমা নামে এক স্কুল ছাত্রী জানালার পাশে বসে পত্রিকা পড়ার সময় তার গলা থেকে স্বর্নের চেইন ছিনতাইকারীরা নিয়ে যায়,কানাইপুর কালীপুর গয়াহরি,জয়নগর,শিবপাশা,জন্তরী,আক্রমপুর সহ বিভিন্ন গ্রামে প্রতিদিনই একাধিক বাড়ীতে চুরি সংঘটিত হচ্ছে। গত এক সপ্তাহে গয়াহরি গ্রামের নিখিল শীল,হরেকিশোর দাশ,সুনিমল দাশ,কানাইপুরের হোছন মিয়া,জান্টু পাল,মনীন্দ্র সরকার,শিবপাশার ব্রজেশ দাশ সহ বিভিন্ন বাড়ীতে রাতের আধারে চুরি সংঘটিত হয়েছে। চুরেরা এ সময় হালের বলদ,টেলিভিশন মোবাইল ফোন,ধান-চাল,আসবাবপত্র,নগদ টাকা সহ অন্যান্য  মালামাল চুরি করে নিয়ে যায়। চুরি ঠেকাতে বিভিন্ন গ্রামে রাতের পাহাড়া বসিয়ে ও চুরি ঠেকানো যাচ্ছে না। অভিজ্ঞ মহলের ধারনা রাতের বেলা পৌর এলাকার বিভিন্ন সড়কে কোন রকম পুলিশি টহল না থাকায় এ রকম গনহারে চুরির ঘটনা ঘটছে। এ ব্যাপারে সাধারন মানুষ পৌর এলাকার বিভিন্ন সড়কে রাতের বেলা পুলিশি টহল অচিরেই চালু করার জন্য জোর দাবী জানিয়েছেন।